text: Billeder: Landevej i Sønderjylland er undermineret
  28 december 2015 kl. 06.02
  Et stykke af landevejen mellem Aabenraa og Sønderborg er fortsat lukket, fordi vejen er undermineret. Kommunen undersøger vejen mandag morgen. 
  Aabenraa Brand og Redning arbejder fortsat på Sønderborgvej ved Felsted. Sønderborgvej blev søndag aften spærret fra rundkørslen i Felsted til Vestermarken, fordi vejen er undermineret. Understøtningen til asfalten mangler ganske enkelt. Og mandag morgen arbejder brandvæsenet altså forsat med pumperne.
  - Det er omkring fem meter af vejen, der er undermineret. Halvdelen af kørebanen er derfor gravet op, fortæller Per Frandsen, der er indsatsleder ved Aabenraa Brand og Redning.
  Der er etableret en midlertidig omkørsel ved vejen.
  Aabenraa Kommunes repræsentanter kigger mandag morgen på skaderne for at afgøre, hvad der fremadrettet skal ske.
  Sønderborgvej ved Feldsted er spærret pga. underminering af kørerbanen. Tidshorisont pt. ukendt. #jvdk #tvsyd pic.twitter.com/yx9OLFZWki
  
  Sønderborgvej er undermineret. Derfor lukker vi nu Sønderborgvej fra rundkørslen i Felsted til Vestermarken. pic.twitter.com/8hNA0Aui4v
  
  